Diari Oficial de la Generalitat Valenciana


Sumari del DOGV 3905, del 27-12-2000 (2000/10456)

ORDRE de 22 de desembre de 2000, de la Conselleria d'Agricultura, Pesca i Alimentació, per la qual es modifica l'Ordre de 20 de novembre de 2000, de la Conselleria d'Agricultura, Pesca i Alimentació, per la qual s'estableixen ajudes per a pal·liar els danys en explotacions agràries produïts per les pluges torrencials del mes d'octubre de 2000 en la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3905

Data del DOGV
:   27-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/10161


Data del document
:   22-12-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * explotació agrària
    * inundació
    * condicions atmosfèriques
    * suport econòmic
    * ajuda pública

ORDRE de 22 de desembre de 2000, de la Conselleria d'Agricultura, Pesca i Alimentació, per la qual es modifica l'Ordre de 20 de novembre de 2000, de la Conselleria d'Agricultura, Pesca i Alimentació, per la qual s'estableixen ajudes per a pal·liar els danys en explotacions agràries produïts per les pluges torrencials del mes d'octubre de 2000 en la Comunitat Valenciana. [2000/10803]
  
A fi d'incentivar la subscripció d'assegurances agràries i que puguen accedir a aquest tipus d'ajuda el màxim nombre de sol·licitants possibles, però sense excloure la condició de subscriptor de pòlissa d'assegurança agrària en vigor, es considera necessària la modificació de l'article 5 de l'Ordre de 20 de novembre de 2000.
  
Així mateix, en canviar les condicions que han de complir els sol·licitants, cal ampliar el termini de presentació de sol·licituds, ja que amb la modificació esmentada s'amplia la possibilitat d'accedir al 100% de la subvenció d'interessos.
  
Per això i d'acord amb les atribucions conferides en l'article 35 de la Llei de Govern Valencià,
  
ORDENE
  
Article 1
  
Es modifica l'article 5 de l'Ordre de 20 de novembre de 2000, amb el contingut següent:
  
La bonificació als interessos serà del 100% per als beneficiaris que acrediten disposar de pòlisses d'assegurnaces agràries del pla 2000, en el moment en què es van produir els danys, així com per a les entitats de reg. Per a la resta de beneficiaris, una bonificació del 50% del tipus d'interés fixat en l'article 3 d'aquesta ordre.
  
Els imports globals de les subvencions regulades en aquesta ordre seran a càrrec de l'aplicació pressupostària 33.54.90.9534.453.85.4, línia 1698, ?Protecció de la renda dels agricultors?. La primera anualitat serà la de l'exercici 2001. L'import global màxim d'aquestes serà de 210 milions de pessetes per a la primera anualitat i estarà condicionat a l'existència dels crèdits consignats en els pressupostos de la Generalitat Valenciana per a l'any 2001 i següents.
  
En el cas d'existència de dotació econòmica suficient en el pressupost de la Generalitat Valenciana, es podrà procedir al pagament anticipat dels interessos bonificats per a la totalitat de la vida restant del préstec. En aquest cas, el pagament anticipat de la bonificació es podrà destinar a reduir el capital principal i el prestatari es farà càrrec de la totalitat dels interessos sobre el capital viu resultant.
  
Article 2
  
Ampliar el termini de presentació de sol·licituds fixat en l'article 2 de l'Ordre de 20 de novembre de 2000, en el termini d'un mes a partir de la publicació d'aquesta ordre en el Diari Oficial de la Generalitat Valenciana.
  
DISPOSICIÓ FINAL
  
Aquesta ordre vigeix des del mateix dia de la publicació en el Diari Oficial de la Generalitat Valenciana.
  
València, 22 de desembre de 2000
  
La consellera d'Agricultura, Pesca i Alimentació